સાધુ-સંતોના અખાડા ઉપરાંત સરકાર દ્વારા પણ કિન્નરો પ્રત્યે ભેદભાવ રખાયાનો સૂર પણ ઊઠ્યો હતો. સરકાર પર આરોપ લગાવતાં તેમણે કહ્યું કે, “સુપ્રીમ કોર્ટે ત્રીજી જાતિ (થર્ડ જેન્ડર)ને મુખ્ય પ્રવાહમાં ગણવા મંજૂરી આપી દીધી છે ત્યારે અમને સરકાર દ્વારા અખાડા માટે જમીન ફાળવણીથી લઈને તમામ મુદ્દે અન્યાય શા માટે કરવામાં આવી રહ્યો છે? અન્ય સાધુઓના અખાડા કરતાં અમારા અખાડામાં ભારે ભીડ જોવા મળી રહી છે એ જ સૂચવે છે કે લોકોએ સિંહસ્થમાં આવેલા શ્રદ્ધાળુઓએ અમો દ્વારા સ્થાપિત કિન્નર અખાડાનો સ્વીકાર કર્યો છે. અમે પણ દરેક શ્રદ્ધાળુને આશીર્વાદ પાઠવીએ છીએ.” શાહીસ્નાનમાં કિન્નર અખાડાના પાંચેક હજાર સાધુઓએ પણ ડૂબકી લગાવી હતી.